L-Ewwel Vara Titulari ta' San Pietru Tagħlaq 70 Sena Il-festa titulari ta' San Pietru ġiet iċċelebrtata għall-ewwel darba fil-parroċċa tagħna nhar il-Ħadd $ ta' Awwissu 1937 meta f'dik is-sena kien inbidel it-titlu tal-parroċċa. Dan ġara wara li nhar il-Ħadd 29 ta' Mejju tal-istess sena, kienet ġiet imbierka l-ewwel parti tal-knisja parrokkjali l-ġdida mill-Isqof Emmanuele Galea fejn kien anke qaddes l-ewwel quddiesa fiha. Imbagħad nhar Corpus Domini tal-istess sena, jiġifieri nhar il-Ħamis 16 ta' Ġunju, il-purċissjoni bis-Sagrament Imqaddes ħarġet għall-aħħar darba mill-knisja l-antika ta' Marija Addolorata u daħlet għall-ewwel darba fil-knisja l-ġdida ta' San Pietru. Dakinhar is-sede tal-parroċċa kienet ġiet uffiċċjalment trasferita mill-knisja l-antika għall-ġdida, u allura t-titular tal-parroċċa nbidel għal dak ta' San Pietru fil-Ktajjen. Il-bini tal-knisja ġie fi tmiemu fl-1951 u għalhekk sakemm inbniet il-knisja, il-festa titulari kienet waħda żgħira ħafna fejn fost l-oħrajn, peress li ma kienx hemm vara titulari, il-purċissjoni kienet issir bir-relikwa ta' San Pietru. Żgur li kienet ix-xewqa tal-parruċċani ta' dak iż-żmien li jkollhom vara titulari tal- qaddis patrun tagħhom, biss f'dak iż-żmien il-priorità kienet il-bini tal-knisja u għalhekk il-finanzi ma kienux jippermettu li ssir vara titulari. Din ix-xewqa damet sakemm ċertu Carmelo Axiaq (minn ta' Seqra) għoġbu li jħallas għal vara titulari ġdida sabiex b'hekk jaqta' x-xewga li kellhom il-Birżebbuġin. Dan il-benefattur kien negozjant miż-Żurrieq li kien is-sid tal-lukanda Dowdall li sa dak iż-żmien kien hemm fix-xatt tal-Qajjenza, u li llum għad fadal fdal tagħha. Għad li jingħad li l-Kappillan Dun Anġ Fenech kien talab lil dan il-benefattur sabiex jagħti l-flus għall-bini tal-knisja bil-għan li jsaqqaf is-saqaf tal-korsija, biss ix- xewqa B tiegħu kienet dik li jaqta' l-ikbar xewqa li kellhom il-Birżebbuġin u jħallas ; għall-vara ġdida. Għad li f'dak iż-żmien il-vari tal-kartapesta kienu diġà popolari f'pajjiżna, biss kien ġie deċiż li din il-f vara tkun minquxa fl-injam. Kien sar l-abbozz li kien tqiegħed għall-wiri fil- knisja parrokkjali għal xi żmien. Għad li f'artiklu li nkitbu fil-passat deher ritratt ta' statwa li serviet bħala l-abbozz miżmum , , mill-familjari tal-benefattur, biss teżiżti Carmelo Axiaq ta' Segra statwa oħra li kienet intrebħet minn Pawlu Cachia (minn Tal-Piti) minn Bengħisa permezz ta' lotterija li kien għamel il-Kappillan Fenech b'risq il-bini tal-knisja. Din l-istatwa illum tinsab għand is-sinjura Marvgrace Camilleri li tiftakar sew lil missierha Pawlu jgħid li San Pietru nħadem propju fuq l-istess statwa. Din il-vara nħadmet mid-ditta 'Arte Sacra' ġewwa Ruma u kienet swiet is- somma ta' 300 lira sterlina. Meta waslet Malta kienet ittieħdet ġewwa l-knisja konventwali ta' San Franġisk fil-Belt Valletta, fejn hemm ġiet armata fuq il- pedestal u l-bradella u wara li għamlet xi jiem armata f'din il-knisja, nhar il-Ħadd 28 ta' Diċembru 1947, din il-vara twasslet sal-Bajja ta' San Ġorġ fuq trakk tas- Sur Anġlu Galea (is-Sur Anġ.) Minn hemm din il-vara nġarret proċessjonalment 7 lejn il-knisja parrokkjali akkumpanjata mill-Banda Santa Katerina taż-Żurrieq, 1 Fil-festa tas-sena ta' wara fil-knisja kienet ġiet armata għall-ewwel darba din il- € vara titulari u nhar il-festa kienet saret l-ewwel purċissjoni biha. Għall-bidu din il-vara kienet tintrama fuq il-pedestall tal-vara tad-Duluri li oriġinarjament kien istatwa ż-żgħira l-antika ta' San Pietru 62 Għaqda Mużikali San Pietu fil-Ktajjen tal-vara titulari ta' Santa Marija tal-Gudja. Illum dan il-pedestall narawh taħt il-vara tal-Madonna tar-Rużarju. Fl-1953 l-istess benefattur kien irregala pedestall sabiħ tal-kewba li naraw taħt il-vara illum. Perċ tajjeb li ngħidu li tul il-perijodu li din il-vara serviet bħala vara titulari, qatt ma ħarġet f 'purċisjoni fuq dan il-pedestal u għalhekk dan kien jintuża biss għal ġon-niċċa. Dan il-pedestall kien inħadem mill-iskultur Carmelo Tonna tar-Rabat Malta. Matul is-sena din il-vara kienet tinżam fin-niċċa fejn illum tinżam il-vara tal-Madonna tar-Rużarju. Hekk kif l-1959 ġiet imżanżna l-vara titulari l-ġdida, din il-vara tpoġġiet fil-kor tal-knisja parrokkjali fejn għadha hemm sal-lum. Ta' min igħid li tul dan iż-żmien din il-vara niżlet darbtejn mill-post fejn ilha tinżamm għal dawn l-aħħar 58 sena. L-ewwel darba fl-1997 fl-okkazzjoni tal-50 sena minn meta saret, fejn f'dik is-sena kienet ġiet irrestawrata u ħarġet fuq iz-zuntier minflok il-vara titulari preżenti f'jum il-ħruġ tal-vara min-niċċa ta' dik is-sena. Ironikament dakinhar, din il-vara ħarġet għall-ewwel darba fuq il-pedestall propju tagħha. Din is-sena sabiex jiġi mfakkar għeluq l-1950 (ċirca) mill-martirju ta' San Pietru, din il-vara ġiet armata għal darb'oħra sabiex nhar l-Imnarja filgħodu ħarġet f'purċissjoni akkumpanjata mill- fratellanza tas-Santissimu Sagrament u ż-żewġ baned lokali. Din il-vara tirrapreżenta lil San Pietru bħala l-kap tal-Knisja. Fl-id ix- xellugija San Pietru qed iżomm l-imfietaħ ma' sidru, filwaqt li l-id il- leminija hi mgħollija 'l fuq bis-sebgha l-werrej jipponta lejn is-sema. San Pietru f'din il-vara hu ppreżentat bħala persuna avvanzat fl-età pero ta' interess jekk niflu l-ħarsa ta' ħniena li toħroġ mill-espressjoni ta' wiċċ il-qaddis. Din il-vara hi maħduma minn erba' fallakki magħqudin flimkien filwaqt li l-id il-leminija hi maħduma apparti u mwaħħla mal-kumplament tal-korp. Il-panneġġ tal-libsa hu wieħed sempliċi, l-aktar il-mantell ta'wara u din il-vara m'għandha l-ebda ornament jew induratura li żżejinha. Il-Ħruġ tal-vara 1948 L-aħħar festa bil-vara l-antika 1958 Għad li sempliċi u forsi artistikament ftit fqira meta kkumparata mal- istil barokk li bih ġiet minquxa l-vara titulari preżenti, perċ din il-vara għandha l-importanza tagħha għall-fatt li turi d-devozzjoni li kellhom missirijietna lejn il-qaddis protettur tagħhom. Il-figura ċkejkna tagħha, meta kkumparata mal-kobor tal-vara titulari preżenti, tat biex ngħidu hekk il-laqam lil din il-vara bħala 'San Pietru ż-Żgħir' Din ix-xbiha sempliċi iżda ħelwa tiddomina l-knisja minn wara l-artal maġġur fejn tinżamm is-sena kollha, u bħal tfakkarna li l-qima lejn il-patrun waħdieni tagħna m'għandiex tkun biss tul iż-żmien tal-festa titulari, imma tul is-sena kollha, billi bil-mod li bih ngħixu ħajjitna nippruvaw nimitaw lil dan il-qaddis li mis-sempliċità tiegħu Kristu għamlu l-ewwel kap viżibbli tal-Knisja Universali. Il-Vara Titulari l-antika Leħen il-Banda — Festa 2017 63